De konkurrerende virksomheder er Aalborg Sygehus , Coloplast, Supergros, DAT-Schaub, Novozymes, Skat Kundecenter, Lundbeck, Arla Foods Kørselscenter Vestjylland, Middelfart Sparekasse, Biogen Idec, Odense Brandvæsen, Post Danmark og Promecon. Prisen uddeles på Arbejdsmiljødagen den 18. november i Tivoli i København, oplyser Arbejdsmiljørådet. Arbejdsmiljørådet er stedet, hvor arbejdsmarkedets parter drøfter og samarbejder om et sikkert og sundt arbejdsmiljø på danske arbejdspladser. Rådet følger løbende udviklingen inden for arbejdsmiljø og rådgiver beskæftigelsesministeren. Samtidig deltager rådet aktivt i at tilrettelægge og gennemføre den samlede arbejdsmiljøindsats.

Opsummering:
Godt arbejdsmiljø og handling frem for ord. Det karakteriserer de 13 virksomheder, der i år er blevet nomineret til Arbejdsmiljøprisen &#39;08.